
Pielikums Nr.3

pie Cenu aptaujas “Medikamentu iegāde Ukrainas civiliedzīvotāju atbalsta sniegšanai”, 

ID Nr. RAKUS 2022/85A Nolikuma


Līgums Nr. B2-2022/_________ (Projekts)
par medikamentu iegādi Ukrainas civiliedzīvotāju atbalsta sniegšanai 

Rīgā,   














2022. gada_____. ________________

__________, reģistrācijas Nr. ____________, juridiskā adrese ___________ (turpmāk – Pasūtītājs), kuru, saskaņā _____ pārstāv _____________, no vienas puses, un
_____________________________, reģistrācijas Nr.________________, juridiskā adrese ____________________ (turpmāk – Piegādātājs), kuru, saskaņā ar ______________ pārstāv ___________________, no otras puses
abi kopā turpmāk – Puses, katrs atsevišķi – Puse,
ņemot vērā, ka Piegādātājs ir atzīts par uzvarētāju Pasūtītāja rīkotās Cenu aptaujas “Medikamentu iegāde Ukrainas civiliedzīvotāju atbalsta sniegšanai”, identifikācijas Nr. RAKUS 2022/85A (turpmāk – Iepirkuma procedūra), noslēdz šādu līgumu (turpmāk - Līgums): 

1. LĪGUMA PRIEKŠMETS
1.1. Līguma priekšmets ir medikamentu (turpmāk – Preces vai Prece) piegāde Ukrainas civiliedzīvotāju atbalsta sniegšanai.
1.2.  
Piegādātājs apņemas pārdot Pasūtītājam, bet Pasūtītājs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr. 1.
1.3.  
Ja oriģināliepakojuma komplektācija neļauj piegādāt precīzu Preces daudzumu (skaitu), tad jāpiegādā ne mazāk kā Pasūtītājs ir pieprasījis.
1.4.  
Preču daudzums norādīts šī Līguma pielikumā Nr. 1.
2. LĪGUMA SUMMA
2.1. Līguma summa ir ____________ euro (____________ euro un ___ centi) bez pievienotās vērtības nodokļa (turpmāk - PVN). PVN Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. 
2.2. Preces cenas tiek noteiktas euro, atbilstoši Piegādātāja iesniegtajam piedāvājumam Iepirkuma procedūrā un ir norādītas Līguma pielikumā Nr. 1.
2.3. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pasūtītājam saskaņā ar šo Līgumu.
3. NORĒĶINU KĀRTĪBA

3.1. Par Precēm Pasūtītājs veic samaksu ne vēlāk kā 60 (sešdesmit) kalendāro dienu laikā pēc Preču pavadzīmes-rēķina abpusējas parakstīšanas. 
3.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.
3.3. Par samaksas veikšanas dienu tiek uzskatīta diena, kad banka ir pieņēmusi izpildei Pasūtītāja maksājuma uzdevumu.
4. PIEGĀDES NOTEIKUMI UN SAŅEMŠANAS KĀRTĪBA

4.1. Piegādes noteikumi – DDP (INCOTERM 2020).
4.2. Piegādātājs nodrošina Pasūtītājam Preču nodošanu no Preču uzglabāšanas vietas ____________ (adrese). Gadījumā, ja Pasūtītājs pieņem lēmumu iegādāties Preču transportēšanas pakalpojumu no Piegādātāja – Piegādātājam jānodrošina Preču piegāde Pasūtītāja adresē: stacionārs “Gaiļezers”, Hipokrāta iela 2, Rīga
4.3. Preču pasūtīšanu veic Pasūtītāja pilnvarotā persona Aptiekas dienesta vadītājs Rolands Karvonens, tālr. +371 29330971, e-pasts: rolands.karvonens@aslimnica.lv (vai pilnvarotās personas prombūtnes laikā, personas, kuras Rolandu Karvonenu aizvieto). 
4.4. Preces pasūta elektroniski, ar e-pasta sarakstes starpniecību.

4.5. Atbildīgā persona šī Līguma ietvaros, no Pasūtītāja puses: pilnvarots  komunikācijai ar Piegādātāju, šī Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, pavadzīmes-rēķina parakstīšanai un citu ar Līguma izpildi saistītu darbību nodrošināšanai – Aptiekas dienesta vadītājs Rolands Karvonens, tālr. +371 29330971, e-pasts: rolands.karvonens@aslimnica.lv;
4.6. Atbildīgā persona šī Līguma ietvaros, no Piegādātāja puses: pilnvarota (as) komunikācijai ar Pasūtītāju, šī Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, pavadzīmes-rēķina parakstīšanai un citu ar Līguma izpildi saistītu darbību nodrošināšanai ______________, tālr. ____________, fakss ________, e-pasts: ______________.

4.7. Piegādātājs izpilda pasūtījumu, piegādājot visas pasūtījumos norādītās Preces 5 (piecu) darba dienu laikā no pasūtījuma izdarīšanas dienas, bet ne vēlāk kā 2022.gada 26.jūlijā.
4.8. Gadījuma, ja Pasūtītājs pieņem lēmumu iegādāties Preču transportēšanu, Preces piegādi, izkraušanu un novietošanu Pasūtītāja telpā, kura norādīta šī Līguma 4.2. punktā, nodrošina Piegādātājs, izmantojot savu transportu un darbaspēku. Piegādātājs ir atbildīgs par Preces transportēšanas apdrošināšanas izdevumiem. Piegādātājs ir tiesīgs Preces transportēšanas pakalpojumus nodot trešajām personām tikai tādā gadījumā, ja tiek nodrošināti šī Līguma piegādes noteikumi, Piegādātājam uzņemoties šajā Līgumā noteikto atbildību.
4.9. Par Preces nodošanu tiek sastādīti un abpusēji parakstīti Preču pavadzīmes-rēķini, kas apliecina to, ka pasūtījums ir izpildīts. Preču pavadzīmēs-rēķinos tiek fiksēts piegādātās Preces daudzums, cena atbilstoši šā Līguma pielikumam Nr. 1, piegādes adrese un Pasūtītāja norādītais šī Līguma Nr. 
5. PRECES KVALITĀTE

5.1. Piegādātājs apņemas piegādāt Preci pienācīgā kvalitātē un atbilstošā iepakojumā.
5.2. Piegādātājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
5.3. Bojātu un pasūtījumam neatbilstošu Preci Piegādātājs apmaina pret atbilstošu Preci sešu stundu laikā pēc paziņojuma saņemšanas no Pasūtītāja. Izdevumus, kas saistīti ar Preču apmaiņu, sedz Piegādātājs.
5.4. Precēm tiek dota garantija līdz Preces derīguma termiņa beigām.
5.5. Piegādāto Preču derīguma termiņam ir jābūt ne mazākam kā ¾ no kopējā derīguma termiņa laika, ja Līguma pielikumā Nr. 1 nav noteikts citādi.
5.6. Precēm jābūt marķētām, ar instrukciju oriģinālā valodā atbilstoši spēkā esošiem normatīvajiem aktiem.
5.7. Pretenziju pieteikšanas kārtība:
5.7.1. ja, pieņemot Preces vai uzsākot Preču lietošanu, Pasūtītājs atklāj Preču iztrūkumu, bojājumu, neatbilstību kvalitātes prasībām vai cita veida neatbilstību Līguma noteikumiem un pavaddokumentiem, Pasūtītājs par iztrūkuma vai neatbilstības faktu sastāda aktu, ko iesniedz Piegādātājam kā rakstveida pretenziju;

5.7.2. Piegādātājs sešu stundu laikā pēc Pasūtītāja pretenzijas saņemšanas aizvieto bojātās vai neatbilstošās Preces ar jaunām, atbilstošām Precēm, kā arī piegādā iztrūkstošās Preces. Izdevumus, kas saistīti ar Preču aizvietošanu un iztrūkstošo Preču piegādi sedz Piegādātājs.
6. PIEGĀDĀTĀJA TIESĪBAS UN PIENĀKUMI
6.1. Piegādātājam ir pienākums: 

6.1.1. veikt savlaicīgu Preču piegādi saskaņā ar šī Līguma noteikumiem;
6.1.2. piegādāt Preces atbilstoši Piegādātāja Iepirkuma procedūrā izteiktajam piedāvājumam Līguma pielikumam Nr. 1;
6.1.3. piegādāt Preces ne dārgāk par Iepirkuma procedūrā piedāvātajām cenām;
6.1.4. ja Piegādātājs piegādā kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pasūtītāja puses, Piegādātājam ir pienākums aizstāt neatbilstošās Preces ne vēlāk kā sešu stundu laikā pēc paziņojuma saņemšanas no Pasūtītāja;

6.1.5. Piegādātājs ir atbildīgs trešo personu un Pasūtītāja priekšā par kaitējumu, kas tiem radies sakarā ar Preču kvalitātes trūkumiem; 
6.1.6. izpildīt citas Līgumā un tā pielikumā noteiktās prasības.
6.2. Piegādātājam ir tiesības:

6.2.1. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
6.2.2. saņemt samaksu par atbilstoši Līguma noteikumiem piegādātām Precēm;
6.2.3. Līgumā noteiktos gadījumos saņemt no Pasūtītāja līgumsodu.
7. PASŪTĪTĀJA TIESĪBAS UN PIENĀKUMI
7.1. Pasūtītājam ir pienākums:
7.1.1. sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;

7.1.2. pieņemt Piegādātāja atbilstoši Līguma noteikumiem piegādātās Preces;
7.1.3. veikt Līgumā noteikto samaksu Piegādātājam par atbilstoši Līguma noteikumiem piegādātām Precēm.
7.2. Pasūtītājam ir tiesības:
7.2.1. saņemt informāciju no Piegādātāja par Līguma izpildes gaitu un citiem Līguma izpildes jautājumiem;

7.2.2. atteikties pieņemt Preces, ja netiek ievērots to piegādes termiņš, ja tiek piegādāta nekvalitatīva, bojāta vai Līguma prasībām neatbilstoša Prece;
7.2.3. Līgumā noteiktos gadījumos saņemt no Piegādātāja līgumsodu.
8. PUŠU ATBILDĪBA
8.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.

8.2. Pasūtītājs ir tiesīgs saņemt no Piegādātāja līgumsodu 10% apmērā no Līguma kopsummas gadījumā, ja Piegādātājs kavē Preču nodošanu/ piegādi vairāk kā vienu dienu.

8.3. Par katru Preču apmaksas nokavējumu Piegādātājs ir tiesīgs saņemt no Pasūtītāja līgumsodu 0,1% (nulle, komats, viens procents) apmērā no neapmaksātās summas par katru nokavēto samaksas dienu, bet ne vairāk kā 10% (desmit procenti) no neapmaksātās summas.
8.4. Pasūtītājs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.
8.5. Līgumā noteikto līgumsodu apmaksa tiek veikta 30 (trīsdesmit) kalendāro dienu laikā pēc attiecīgās Puses rēķina par līgumsoda pieprasīšanu saņemšanas.
8.6. Līgumsoda samaksa neatbrīvo Puses no pārējo Līguma saistību izpildes, ja vien no Līguma noteikumiem neizriet citādi.
8.7. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šā Līguma neizpildi vai nepienācīgu izpildi.
9. LĪGUMA SPĒKĀ ESAMĪBAS NOSACĪJUMI
9.1. Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei.

9.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
9.3. Pasūtītājam ir tiesības izbeigt šī Līguma darbību, divas dienas iepriekš rakstiski paziņojot Piegādātājam, ja:
9.3.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
9.3.2. pret Piegādātāju ir uzsākta maksātnespējas procedūra, vai tā darbība ir apturēta;
9.3.3. Piegādātājam beidzies derīguma termiņš atļaujai, kas apliecina Piegādātāja tiesības pārdot Preces.
9.3.4. ja Līgumu nav iespējams izpildīt tādēļ, ka Piegādātajam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.3.5. Piegādātājs nepilda citus Līguma noteikumus.
9.4. Līgumu var papildināt vai grozīt Pusēm savstarpēji vienojoties ievērojot Publisko iepirkumu likumā noteikto. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
9.5. Piegādātājam ir tiesības nekavējoties, rakstiski informējot Pasūtītāju, vienpusēji izbeigt Līgumu, ja Pasūtītājs kavē rēķinu apmaksu ilgāk par 30 (trīsdesmit) dienām.
10. NEPĀRVARAMA VARA
10.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Preču piegādes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.

10.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.

10.3. Ja nepārvaramas varas apstākļu dēļ līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt līgumu, par to rakstiski informējot otru Pusi. Šajā gadījumā neviena Puse nevar prasīt līguma izbeigšanas rezultātā radušos zaudējumu atlīdzināšanu.
11. CITI NOTEIKUMI
11.1. Visi Līguma pielikumi, kā arī visas šā Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
11.2. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.3. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
11.4. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā
11.5. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.
11.6. Ja kādai no Pusēm tiek mainīta atrašanās vieta, banku rekvizīti, atbildīgās personas, kontaktpersonas vai to kontaktinformācija, tad tā piecu darba dienu laikā rakstiski uz Līgumā norādīto e-pasta adresi paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.7. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
11.8. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
11.9. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
11.10. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.
11.11. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām, kā arī datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības, nepieciešamības gadījumā, noslēdzot datu apstrādes līgumu.
11.12. Līgums sastādīts uz ___ lapas (-ām). Līgumam pievienots pielikums Nr. 1 “Tehniskā specifikācija – finanšu piedāvājums” uz _____ lapām. 
12. PUŠU REKVIZĪTI UN PARAKSTI
[SEKO PUŠU REKVIZĪTI UN PARAKSTU LAPA]

	12.1. PASŪTĪTĀJS:

SIA „Rīgas Austrumu klīniskā 

universitātes slimnīca”

Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods: HABALV22
Konta Nr. LV24HABA0001407045805
________________________________

I. Paeglītis

________________________________

K. Plūme

________________________________

H. Plaudis
________________________________

A. Pinkulis 
	12.2. PIEGĀDĀTĀJS:

________________________________
________________________________

Reģ. Nr. _________________________
Banka: __________________________

Bankas kods: _____________________
Konta Nr. ________________________
________________________________

